གཅིག་བྱས་ན་ཡིག་ཆ་དཀར་པོ་འབྲི་མཁན་ཚོས་ཕྱི་ལོ་༡༩༨༤ལོར་རྒྱ་ནག་དང་དབྱིན་ཇི་གཉིས་ཀྱིས་༼རྒྱ་ནག་དང་དབྱིན་ཇིའི་ཧོང་ཀོང་སྐོར་གྱི་མཉམ་འབྲེལ་གསལ་བསྒྲགས༽ཞེས་པའི་གཏན་ལ་ཕབ་པའི་ལོ་རྒྱུས་ཡིག་ཆ་ཞིག་ཡོད་པ་ཤེས་མེད་ཀྱང་སྲིད།ལོ་རྒྱུས་ཀྱི་ཡིག་ཆ་དེའི་ནང་།ཕྱི་ལོ་༡༩༩༧ལོའི་ཟླ་༧ཚེས་༡ཉིན།ཧོང་ཀོང་དེ་ཕྱིར་རྒྱ་ནག་ལ་རྩིས་སྤྲོད་བྱ་རྒྱུ་དང་།རྒྱ་ནག་གཞུང་གིས་འཛམ་གླིང་ཡོངས་དང་སྒོས་སུ་ཧོང་ཀོང་བ་ཚོར་ཕྱི་འབྲེལ་དང་རྒྱལ་སྲུང་ལས་དོན་གཉིས་རྒྱ་ནག་དབུས་གཞུང་གི་དོ་དམ་བྱ་རྒྱུ་ལས་གཞན།ཧོང་ཀོང་དམིགས་བསལ་འཛིན་སྐྱོང་ས་ཁུལ་ལ་ཆེས་མཐོའི་རང་སྐྱོང་གི་དབང་ཆ་ཡོད་ཞེས་གསལ་བསྒྲགས་དང་ཁས་ལེན་བྱས་ཡོད།